HRVATSKI POVIJESNI MUZEJ

OBRAZLOŽENJE FINANCIJSKOG PLANA ZA RAZDOBLJE OD 2024. GODINE DO 2026. GODINE

U Zagrebu, 02.10.2023.

HRVATSKI POVIJESNI MUZEJ **Broj RKP-a**: 00965

MATOŠEVA 9 **Matični broj**: 032120

10000 ZAGREB **Razina**: 11

**OIB**: 10624495854 **Razdjel**: 055

**Šifra djelatnosti**: 9102

Sukladno člancima 28. i 30. Zakona o proračunu (NN 87/08, 136/12, 15/15, 144/21) i članku 47. Statuta Hrvatski povijesni muzej donosi prijedlog financijskog plana za razdoblje od 2024. do 2026. godine.

Sadržaj i djelokrug rada Hrvatskog povijesnog muzeja:

Hrvatski povijesni muzej je javna ustanova u kulturi koja obavlja muzejsko-galerijsku djelatnost u skladu sa Zakonom o muzejima (NN 110/15, 61/18, 98/19, 114/22), Zakonom o ustanovama (NN 76/93, 29/97, 47/99, 35/08, 127/19, 151/22), Zakonom o upravljanju javnim ustanovama u kulturi (NN 96/01, 98/19), Zakonom o zaštiti i očuvanju kulturnih dobara (NN 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20, 117/21, 114/22) i Statutu Muzeja.

Osnivač Muzeja je Republika Hrvatska.

U obavljanju muzejske djelatnosti Hrvatski povijesni muzej:

1.prikuplja muzejsku građu i muzejsku dokumentaciju sukladno svojoj misiji i politici skupljanja

2. čuva muzejske predmete u odgovarajućim uvjetima i štiti cjelokupnu muzejsku građu i muzejsku dokumentaciju, u svrhu obrazovanja, proučavanja i uživanja u skladu s propisima o zaštiti i očuvanju kulturnih dobara

3. vodi propisanu muzejsku dokumentaciju o muzejskim predmetima, zbirkama i aktivnostima muzeja,

4. organizira stalne i povremene izložbe

5. organizira istraživanja, izdavačku djelatnost, predavanja, konferencije i stručne skupove te organizira edukativne aktivnosti i radionice

6. podržava i organizira umjetnička i kulturna događanja u okviru svoga djelokruga

7. osigurava da poslove upravljanja muzejskom zbirkom obavljaju stručni muzejski djelatnici sukladno standardima

8. osigurava dostupnost zbirki u obrazovne, stručne i znanstvene svrhe

9. osigurava prihvatljivo okruženje za javnost i dostupnost građe

10. provodi digitalizaciju muzejske građe

11. obavlja reviziju muzejske građe u muzeju i dostavlja o tome izvješće ministarstvu nadležnom za poslove kulture i osnivaču

12. obavlja procjenu povijesne, znanstvene, umjetničke i tržišne vrijednosti muzejske građe za potrebe upravljanja imovinom, za osiguranje i otkup

13. izrađuje stručna mišljenja, vještačenja i elaborate o muzejskome predmetu, građi, zbirci o kojoj skrbi i drugim kulturnim dobrima te dijelovima prirode

14. može organizirati izradu i prodaju suvenira i predmeta te izdavanje i prodaju publikacija tematski vezanih uz fundus i program muzeja

15. obavlja i druge djelatnosti sukladno Zakonu o muzejima i posebnom zakonu.

Financijskim planom Hrvatskog povijesnog muzeja za razdoblje od 2024. godine do 2026. godine obuhvaćeni su prihodi i primitci, rashodi i izdaci za redovnu djelatnost, programsku djelatnost, izvorima financiranja i namjeni iskazani po izvorima financiranja i proračunskim klasifikacijama:

Ukupno planirani prihodi za 2024. godinu iznose 1.454.886,59 eura. Ostvaruju se iz izvora 11, 31, 43 i 52. Iz izvora 11 ukupno planirani prihodi za redovnu djelatnost iznose 1.185.228,00 eura, a za programsku djelatnost 211.191,00 eura. Iz izvora 31 ukupno planirani prihodi za redovnu djelatnost iznose 29.748,68 eura, iz izvora 43 ukupno planirani prihodi za redovnu djelatnost iznose 6.868,91 euro. Iz izvora 52 ukupno planirani prihodi za programsku djelatnost iznose 21.850,00 eura.

Ukupno planirani rashodi za 2024. godinu iznose 1.454.886,59 eura. Iz izvora 11 za redovnu djelatnost iznose 1.185.228,00 eura, a za programsku djelatnost 211.191,00 eura. Iz izvora 31 za redovnu djelatnost iznose 29.748,68 eura a iz izvora 43 za redovnu djelatnost iznose 6.868,91 euro. Iz izvora 52 za programsku djelatnost iznose 21.850,00 eura.

Osim rashoda za zaposlene koji čine 43% ukupnih rashoda za redovnu djelatnost najznačajnija vrsta rashoda su rashodi za zakupnine i najamnine, odnose se na zakup poslovnog prostora vanjskog skladišta (čuvaonice), i rashodi za zaštitarske usluge. Ukupni prijenos sredstava iz 2023. godine iznosi 55.735,99 eura.

Hrvatski povijesni muzej nema izdatke za financijsku imovinu u otplatu zajmova, kao ni potraživanja iz kreditnih ili sličnih odnosa.

|  |  |  |
| --- | --- | --- |
|  | Stanje obveza na dan 31.12.2022. | Stanje obveza na dan 30.06.2023. |
| Ukupne obveze | 341.168,65 eura (2.570.536,62 kuna) | 672.690,74 eura |
| Dospjele obveze | 0,00 eura (0,00 kuna) | 0,00 eura |











***Plan rashoda za redovnu djelatnost:***

U rashodima za redovnu djelatnost obuhvaćeni su rashodi za zaposlene, materijalna prava radnika, materijalni i financijski rashodi.

Rashodi za zaposlene su planirani na osnovi 31 radno mjesto s punim radnim vremenom, iznose 670.855,00 eura u 2024. godini. Materijalni rashodi zajedno sa naknadom za prijevoz na posao i s posla su planirani u iznosu od 513.468,00 eura. Najznačajniji udio u materijalnim rashodima imaju ostale usluge koje se odnose na trošak zaštitara jer Hrvatski povijesni muzej koristi prostore na tri lokacije u gradu Zagrebu. Financijski rashodi iznose 905,00 eura.

***Plan sredstava za programsku djelatnost:***

U ovom dijelu financijskog plana su obuhvaćeni su rashodi na osnovi ponuda koje su povezane za svaki pojedinačni program, kao i na osnovi procjene potrebnih rashoda za završetak obnove. Ukupni plan programske aktivnosti iznosi 211.191,00 eura.

***Plan rashoda iz vlastitih sredstava – ostali izvori:***

U ovom dijelu financijskog plana obuhvaćeni su rashodi za koje nemamo dovoljno sredstava iz redovne djelatnosti, a planirani su na osnovi iskustva prethodnih godina. Ukupan iznos planiranih rashoda iz ostalih izvora iznosi 58.467,59 eura.







